《嘉佑二年七月九日大雨寄永叔内翰》
宋代·梅尧臣

去年龙母沐，今年龙妇浴。
民何竞相传，讹言初愿戮。
沐水不湿缨，浴波吞目睛。
连岁果为患，准度非人情。
岛夷尚弗尔，况乃此京城。
天公亦屇详，天子大圣明。
尧时不昏垫，安见尧忧茕。
今但微禹力，上心常屏营。
祠官骏奔走，请祷必竭诚。
庙堂列土偶，椒酒空湛盈。
灵气自莫主，非以尧言轻。
霹雳夜复作，虾蟆尚听鸣。
辇道有白水，都人无陆行。
浮萍何处来，青青绕我楹。
连墙已坏破，屋赖搘撑牢。
缅怀所亲友，亲友皆占高。
独知欧阳公，直南望滔滔。
遗奴揭厉往，答言颇力劳。
正取旧戽斗，自课僮仆操。
明日苟不已，挈家仍避逃。
贤者尚若是，焉用数我曹。
免为不吊鬼，世上鸿毛。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。